wannaphong/clean_thaiwikipedia huggingface dataset:
# วัดปทุมวารี
วัดปทุมวารี หรือ วัดประทุมวารี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเตราะบอน อำเภอสายบุรี จังหวัดปัตตานี

วัดปทุมวารีตั้งวัดเมื่อ พ.ศ. 2325 ได้รับพระราชทานวิสุงคามสีมาครั้งหลังเมื่อวันที่ 6 เมษายน พ.ศ. 2542 เดิมชื่อ วัดกะลาพอ ต่อมาชาวบ้านเรียก วัดเตราะบอน ตามชื่อหมู่บ้าน และเปลี่ยนเป็นวัดปทุมวารีในสมัยรัฐนิยมเมื่อ พ.ศ. 2485 กรมศิลปากรได้ประกาศขึ้นทะเบียนเป็นโบราณสถานเมื่อวันที่ 22 กันยายน พ.ศ. 2548

อาคารเสนาสนะที่สำคัญ ได้แก่ ศาลาการเปรียญเก่าแก่สร้างเมื่อ พ.ศ. 2437 เป็นศาลาทรงไทย เป็นช่างพื้นเมือง ไม่ใช้ตะปูเลยแต่จะใช้สลักแทน มีภาพวาดบนเพดานเขียนเรื่องราวเช่น ไม่ใช้ตะปูเลยแต่จะใช้สลักแทน กุฏิ 1 หลังมีจิตรกรรมฝาผนัง และศาลา 1 หลัง และเจดีย์พระธาตุจำนวน 200 องค์ เป็นลักษณะเจดีย์ทรงลังกา สูงประมาณ 7 เมตร สร้างเมื่อ พ.ศ. 2503

ปูชนียวัตถุที่สำคัญ ได้แก่ พระพุทธรูปไม้ประดู่แกะสลัก 2 องค์ เป็นพระพุทธรุป พระเพลากว้าง 32 เซนติเมตร และ 25 เซนติเมตร ไม่มีประวัติความเป็นมา พระพุทธรูปศิลา 2 องค์ เป็นพระพุทธรูปที่สร้างด้วยศิลาขาว ศิลปะพม่า พระเพลากว้าง 43 เซนติเมตร และ 55 เซนติเมตร ทั้ง 2 องค์ เจ้าอาวาสได้รับมอบถวายแต่ไม่มีประวัติความเป็นมา
# ฮิชาม อิบน์ อัลกัลบี
ฮิชาม อิบน์ อัลกัลบี (ค.ศ. 737 – 819 / ฮ.ศ. 204) รู้จักกันในชื่อ อิบน์ อัลกัลบี  เป็นนักประวัติศาสตร์ชาวอาหรับ มีชื่อเต็มว่า อะบูลมุนษิร ฮิชาม อิบน์ มุฮัมมัด อิบน์ อัสซาอิบ อิบน์ บิชร์ อัลกัลบี  เขาเกิดที่กูฟะฮ์และใช้เวลาส่วนใหญ่ที่แบกแดด เขารวบรวมข้อมูลเกี่ยวกับลำดับวงศ์ตระกูลและประวัติศาสตร์ของชาวอาหรับโบราณเหมือนกับพ่อ ข้อมูลจากระบุว่า เขาเขียนหนังสือถึง 140 เล่ม รายงานลำดับวงศ์ตระกูลของชาวอาหรับได้รับการระบุใน

ฮิชามสร้างการเชื่อมโยงลำดับวงศ์ตระกูลระหว่างอิสมาอีลกับศาสดามุฮัมมัด และวางแนวคิดว่า ชาวอาหรับทั้งหมดสืบเชื้อสายมาจากอิสมาอีล เขาพึ่งพาประเพณีมุขปาฐะสมัยโบราณของชาวอาหรับเป็นอย่างมาก แต่ก็อ้างอิงถึงนักเขียนที่สามารถเข้าถึงข้อมูลในคัมภีร์ไบเบิลและแพลไมรา

ใน ค.ศ. 1966 Werner Caskel ได้รวบรวมงานวิจัยเกี่ยวกับของอิบน์ อัลกัลบีสองเล่ม ชื่อว่า Das genealogische Werk des Hisam Ibn Muhammad al Kalbi

ผลงาน
 
กิตาบุลอัสนาม
ญัมฮะเราะฮ์อันซาบ
# อาสนวิหารตรีเอกภาพอันศักดิ์สิทธิ์ (ทบิลีซี)
อาสนวิหารตรีเอกภาพอันศักดิ์สิทธิ์แห่งทบิลีซี  หรือเรียกสั้น ๆ ว่า ซาเมบา  เป็นอาสนวิหารสำคัญของคริสตจักรออร์ทอดอกซ์จอร์เจีย ตั้งอยู่ในทบิลีซี เมืองหลวงของประเทศจอร์เจีย สร้างขึ้นในช่วงระหว่างปี 1995–2004 

อาสนวิหารได้รับการออกแบบตามสถาปัตยกรรมจอร์เจียแบบดั้งเดิม แต่มีการเน้นขยายส่วนแนวตั้งมากเป็นพิเศษ และถูกมองว่าเป็น "สิ่งปลูกสร้างขวางหูขวางตาสำหรับหลายคน แต่อีกหลายคนก็เคารพบูชา"Tim Buford, "Georgia - 2015 edition, Bradt Travel Guides", p128.

บางส่วน ของพื้นที่ที่ใช้ก่อสร้างอาสนวิหารแต่เดิมเป็นที่ดินที่เคยเป็นสุสานอาร์มีเนียชื่อฆอจาวังค์ เดิมทีสุสานมีโบสถ์อาร์มีเนียตั้งอยู่ด้วย แต่ถูกทำลายไปในสมัยโซเวียตตามคำสั่งของลัฟเรนตีย์ เบรียา ป้ายหลุมศพและอนุสรณ์ศพส่วนใหญ่ก็ถูกทำลายไปเช่นกัน และพื้นที่ถูกเปลี่ยนมาเป็นสวนสาธารณะ ถึงกระนั้นก็ยังคงมีหลุมศพอยู่จำนวนหนึ่งที่ยังคงอยู่ในช่วงเวลาที่เริ่มก่อสร้างอาสนวิหารนี้
# เรือลาดตระเวนชั้นมัตสึชิมะ
เรือลาดตระเวนชั้นมัตสึชิมะ  เป็นเรือลาดตระเวนคุ้มกันของกองทัพเรือจักรวรรดิญี่ปุ่น (IJN) โดยมีเรือสามลำที่ตั้งชื่อตามจุดชมวิวที่มีชื่อเสียงที่สุดสามแห่งในญี่ปุ่น ซึ่งทั้งหมดได้ใช้ต่อสู้ในสงครามจีน–ญี่ปุ่นครั้งที่หนึ่งและสงครามรัสเซีย-ญี่ปุ่นRoksund, The Jeune École: The Strategy of the Weak;

เรือลาดตระเวนชั้นมัตสึชิมะ ประกอบด้วยเรือสามลำคือ เรือลาดตระเวนมัตสึชิมะ, เรือลาดตระเวนอิตสึกูชิมะ และ เรือลาดตระเวนฮาชิดาเตะ
# รงฆร
รงฆร  , (อัสสัม: ৰংঘৰ, rong ghor แปลว่า "บ้านแห่งความบันเทิง") เป็นสิ่งปลูกสร้างสูงสองชั้นที่เคยใช้งานเป็นศาลากีฬาหลวงของกษัตริย์แห่งอาหมและขุนนางได้รับชมเกมกีฬาอย่างการสู้ควายและกีฬาอื่น ๆ โดยเฉพาะในช่วงเทศกาลบิฮูที่จัดในนครหลวงรังปุระ

รงฆรตั้งอยู่ห่างไป  จากศูนย์กลางเมืองศิวสาคร ทางตะวันออกเฉียงเหนือของพระราชวังรังปุระ ซึ่งประกอบด้วยตตลาลฆร และ กาเรงฆร

ว่ากันว่ารงฆรเป็นหนึ่งในแอมฟิเธียเตอร์ที่เก่าแก่ที่สุดในเอเชีย สร้างขึ้นในสมัยของสวรรคเทว รุทร สิงห์ ด้วยไผ่และไม้ และต่อมาถูกสร้างขึ้นใหม่ด้วยอิฐในสมัยของสวรรคเทว ปรมัตต์ สิงห์ ในราวปี 1744–1751

เนื่องจากแผ่นดินไหวหลายครั้ง และการสำรวจโดยใช้คลื่นเสียงของออยล์แอนด์เนเชอรัลก๊าซคอร์เปอเรชั่น ในบริเวณใกล้เคียง ทำให้รงฆรได้รับผลกระทบ และมีการพบรอยแตกอย่างน้อย 35 รอยในอาคาร
# มัสยิดสาตกัมบุจ
มัสยิดสาตกัมบุจ (Sat Gambuj Mosque) เป็นมัสยิดในย่านชานเมืองทางตะวันตกเฉียงเหนือของธากา เมืองหลวงของบังกลาเทศ จัดเป็นงานชิ้นตัวอย่างสำคัญของสถาปัตยกรรมแบบโมกุลผสานพื้นถิ่นแบบบังกลาเทศในสมัยศตวรรษที่ 17 องค์ประกอบที่สำคัญของมัสยิดคือโดมทรงบัลบัสจำนวนเจ็ดโดมของมัสยิด เข้าใจว่าตั้งขึ้นโดยผู้ว่าการไชสตา ข่านAhmed, Nazimuddin (1984). Discover the Monuments of Bangladesh. UNESCO. pp. 174–175.

ส่วนภายในของมัสยิดเทียบเท่าได้กับรูปแบบที่พบได้ในครึ่งหลังของศตวรรษที่ 16 โดยมิฮ์รอบกลสงประดับด้วยงานปูนปั้นนูนต่ำ ค้ลายกับของมัสยิด Haji Khwaja ShahbazMichell, George, The Islamic Heritage of Bengal, pg 61, UNESCO, , published in 1984
# มัสยิดพาร์เธนอน
thumb|right|มัสยิดหลังที่สองในซากพาร์เธนอน ภาพวาดโดย Pierre Peytier ในคริสต์ทศวรรษ 1830
มัสยิดพาร์เธนอน  สื่อถึงหนึ่งในสองมัสยิดที่สร้างข้างในพาร์เธนอนในสมัยที่กรีซอยู่ภายใต้การครอบครองของออตโตมัน แรกเริ่มเป็นมัสยิดที่ดัดแปลงจากโบสถ์พระแม่มารีย์แห่งเอเธนส์ ซึ่งถูกทำลายด้วยการระดมยิงของฝ่ายเวนิสใน ค.ศ. 1687 ส่วนอาคารหลังที่สองสร้างขึ้นบนพื้นที่เปิด ตรงบริเวณที่เคยเป็นnaosของซากพาร์เธนอน ภายหลังจึงถูกรื้อทำลายใน ค.ศ. 1843

ประวัติ
ไม่มีการบันทึกว่าในช่วงใดที่พาร์เธนอนกลายเป็นมัสยิดใหญ่ครั้งแรก อย่างไรก็ตาม เป็นที่รู้จักว่าสุลต่านเมห์เหม็ดที่ 2 เสด็จไปเอเธนส์ใน ค.ศ. 1458 หลังการยอมจำนนนของอัครปุระต่อจักรวรรดิออตโตมัน และอีกครั้งใน ค.ศ. 1460Kritoboulos, Histories 3.9.4–7. Fowden, 2019, p.80 และมีการสันนิษฐานว่าการเปลี่ยนแปลงสถานที่อาจเกิดขึ้นในช่วงเวลานั้นหรือหลังจากนั้นไม่นาน เนื่องจากโดยทั่วไปแล้วโบสถ์ที่โดดเด่นในดินแดนที่ถูกยึดครองมักถูกเปลี่ยนแปลงN. G. Nikoloudis, The conversion of Parthenon into a mosque, Post Augustum 1 (2017), pp.33-38 cites contemporary correspondence to the effect that the Parthenon remained a church for a number of years, and a conversion date of 1466-70 is more likely. มีการเปลี่ยนแปลงโครงสร้างอาคารเล็กน้อย โดยที่หอแฟรงก์ทางมุมตะวันตกเฉียงใต้ของ pronaos ซึ่งอาจทำหน้าที่เป็นหอระฆัง ถูกแปลงเป็นหออะษานRecent scholarship has cast doubt on this as the location of the minaret. See Fowden, 2019, p.79 n.50 มีการถอนฉากแท่นบูชา, แท่นบูชาสูง และแท่นบูชาที่มุขโค้งด้านสกัดออกKorres, The Parthenon from Antiquity to the 19th Century, in Tournikiotis, 2009, p.152 โมเสกพระนางมารีย์พรหมจารีที่มุขโค้งด้านสกัดเห็นได้ชัดว่ารอดจากการแปลงMichaelis, Der Parthenon, 1871, p.48, n.176 ไม่มีใครทราบชะตากรรมของแท่นเทศน์ คาทีดราที่ไม่ทราบว่าถูกถอนหรือไม่ และที่ตั้งของมินบัรและเมียะห์รอบMichaelis, Der Parthenon, 1871, p.55 อาคารนี้ถูกทำายจากการระดมยิงของฝ่สยเวนิสในการล้อมอัครปุระใน ค.ศ. 1687 และแทนที่ด้วยมัสยิดหลังคาโดมเดี่ยวขนาดเล็กกว่าตรงบริเวณพื้นที่ว่างของ naos น่าจะสร้างขึ้นในช่วงต้นคริสต์ศตวรรษที่ 18"must have been built after 1699, when the French ambassador Compte de Feriol visited the ruins; in fact, it may have been part of the 1708 repairs." Ousterhout, 2005, pp.322-323 ภายหลังถูกรื้อทำลายใน ค.ศ. 1843 พร้อมกับการเริ่มต้นของกิจกรรมทางโบราณคดีบนอัครปุระ
# กีฬารักบี้ 7 คนในโอลิมปิกฤดูร้อน 2024 – รอบคัดเลือกชาย
การแข่งขัน กีฬารักบี้ 7 คนในโอลิมปิกฤดูร้อน 2024 รอบคัดเลือกทีมชาย เป็นการแข่งขันกีฬารักบี้ 7 คน ของประเภททีมชาย เพื่อคัดเลือก 12 ทีมที่จะได้ผ่านเข้าแข่งขันในกีฬารักบี้ 7 คนในโอลิมปิกฤดูร้อน 2024 ฝรั่งเศส ผ่านเข้ารอบโดยอัตโนมัติในฐานะเจ้าภาพ โดยมีทีมที่ได้รับ 4 อันดับแรกของการแข่งขันรักบี้ 7 คนเวิลด์ซีรีส์ที่จะได้รับโควต้า หลังจากนั้น การคัดเลือกจะถูกกำหนดโดยแต่ละสมาพันธ์ระดับทวีปทั้งหกแห่งเพื่อกำหนดตัวแทน และจำนวนโควต้าที่เหลือจะพิจารณาจากการแข่งขันรักบี้ 7 คนระดับนานาชาติ

 การคัดเลือก 
รายการวันที่สถานที่โควต้าผ่านคัดเลือกประเทศเจ้าภาพ13 กันยายน ค.ศ. 20171รักบี้ 7 คนเวิลด์ซีรีส์ 2022-20234 พฤศจิกายน ค.ศ. 2022 – 21 พฤษภาคม ค.ศ. 2023หลากหลาย4รอบคัดเลือกโซนอเมริกาใต้ 202317–18 มิถุนายน ค.ศ. 2023 มอนเตวิเดโอ1ยูโรเปียนเกมส์ 202325–27 มิถุนายน ค.ศ. 2023 คราคูฟ1รักบี้ 7 คนอเมริกาเหนือ 202319–20 สิงหาคม ค.ศ. 2023 แลงฟอร์ด1รักบี้ 7 คนชายแอฟริกา 202316–17 กันยายน ค.ศ. 2023 ฮาราเร1ชิงแชมป์โอเชียเนีย 202310–12 พฤศจิกายน ค.ศ. 2023 บริสเบน1รอบคัดเลือกโซนเอเชีย 202318–19 พฤศจิกายน ค.ศ. 2023 โอซากะ1รอบคัดเลือกโอลิมปิกรอบสุดท้าย 2024 21-23 มิถุนายน ค.ศ. 2024 ฟงวีแยย์, โมนาโก1รวม12
# พระเจ้าอุเทน
พระเจ้าอุเทน  ตามปกรณ์ฝ่ายภาษาบาลี หรือในปกรณ์ฝ่ายภาษาสันสกฤตออกนามว่า  พระเจ้าอุทยัน  หรือศาสนาพุทธในประเทศไทยออกนามว่า พระอุเทนทราธิราช เป็นพระมหากษัตริย์อินเดียโบราณในราชวงศ์วังสะ ทรงปกครองแคว้นวังสะของอาณาจักรในอินเดียโบราณ(มหาชนบท)สมัยพุทธกาล โดยมีเมืองหลวงอยู่ที่เมืองโกสัมพี หรือเกศัมพี ในภาษาสันสกฤต เมืองนี้ตั้งอยู่ริมฝั่งแม่น้ำยมุนา พระองค์ทรงมีความเกี่ยวข้องกับตำนานนกหัสดีลิงค์https://www.thairath.co.th/news/politic/536095และทรงได้รับการนับถือเป็นสัญญาลักษณ์ของกรมสรรพากรของประเทศไทยhttps://www.rd.go.th/3449.html นอกจากนี้เดิมยังได้รับการประดิษฐานเทวรูปเจว็ดในศาลหลักเมืองกรุงเทพมหานครคู่กับพระสยามเทวาธิราชในฐานะอารักษ์มเหศักดิ์หลักเมืองhttp://tddf.or.th/dharma/detail.php?contentid=0132&postid=0011508&currentpage=3http://www.thaiheritage.net/nation/tour/waipra.htm (ปัจจุบันไม่ปรากฏว่าอัญเชิญไปประดิษฐานที่ไหน)
 อ้างอิง
# วัดแม่อายหลวง
วัดแม่อายหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่อาย อำเภอแม่อาย จังหวัดเชียงใหม่

วัดแม่อายหลวงตั้งวัดเมื่อ พ.ศ. 2469 โดยมีพ่อแก่ซอ มหาวันเป็นผู้ริเริ่มสร้างวัด โดยใช้ชื่อ "วัดแม่อายหลวง" ตามชื่อของหมู่บ้าน ภายหลังได้ไปเชิญเจ้าอธิการสิงห์แก้วมาเป็นเจ้าอาวาสและได้ร่วมกับญาติโยมช่วยกันสร้างวิหารทรงไทใหญ่ ขึ้นจนสำเร็จเป็นวิหารใหญ่โต ได้รับพระราชทานวิสุงคามสีมาเมื่อวันที่ 18 มิถุนายน พ.ศ. 2536 เป็นวัดพัฒนาตัวอย่างได้รับรางวัลในปี พ.ศ. 2536

วัดมีสิ่งศักดิ์สิทธิ์คือ พระอุปคุตองค์ใหญ่สีขาวทอง โดยจะมีงานประเพณีบูชาไหว้พระอุปคุต เริ่มวันขึ้น 14 ค่ำ เดือน 12 เหนือ วันที่สิ้นสุด วันแรม 1 ค่ำ เดือน 12 เหนือ และยังมีรูปปั้นพระแม่ธรณี
# ไอกัตสึ!
ไอกัตสึ!  หรือ ไอกัตสึ! ไอดอลกัตสึโด!  เป็นเกมการ์ดสะสมอาร์เคดในเครื่องดาตาการ์ดเดสของบริษัทบันได ซึ่งเปิดตัวในเดือนตุลาคม พ.ศ. 2555  เป็นเกมเกี่ยวกับการใช้การ์ดสะสมที่เป็นเสื้อผ้าหลากหลายแบบมาช่วยให้ไอดอลที่ต้องการได้ผ่านการคัดตัว อนิเมะโทรทัศน์ดัดแปลงผลิตโดยสตูดิโอซันไรส์เริ่มออกอากาศทางช่องทีวีโตเกียวตั้งแต่วันที่ 8 ตุลาคม พ.ศ. 2555 (ช่องโตเกียวเอ็มเอ็กซ์ออกอากาศอนิเมะซ้ำในปี พ.ศ. 2562) ในปี พ.ศ. 2558 สตูดิโอผู้ผลิตเปลี่ยนจากซันไรส์เป็นสตูดิโอบริษัทลูก บันไดนัมโกะพิคเจอร์ส ภาพยนตร์ 2 เรื่องออกฉายในเดืิอนธันวาคม พ.ศ. 2557 และสิงหาคม พ.ศ. 2558 ตามลำดับ มังงะดัดแปลง 3 เรื่อง ตีพิมพ์โดยสำนักพิมพ์โชงากูกัง และเกมบนเครื่องเล่นนินเท็นโด 3ดีเอส ผลิตโดยบันได้นัมโกะเกมส์ ซีรีส์ต่อด้วย ไอกัตสึ สตาร์! ในวันที่ 7 เมษายน พ.ศ. 2559
# วัดปางต้นเดื่อ
วัดปางต้นเดื่อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่อาย อำเภอแม่อาย จังหวัดเชียงใหม่

วัดปางต้นเดื่อ (ดอยลาง) สร้างขึ้นเมื่อ พ.ศ  2473 โดยมีนายจม นางผัด เป็นผู้นำในการสร้างวัดและเป็นผู้ใหญ่บ้านปางต้นเดื่อในขณะนั้น นำศรัทธาชาวบ้านร่วมแรงร่วมใจกันก่อตั้งวัดขึ้น และเรียกชื่อวัดว่า วัดสามัคคีธรรม ในสมัยครูบาสิทธิ อภิวัณโณ เป็นเจ้าอาวาส แต่เดิมพื้นที่ของวัดมีเพียง 5 ไร่เศษ ท่านเห็นว่าน้อยและคับแคบเกินไป ไม่พอกับการปฏิบัติศาสนกิจงานบุญในแต่ละครั้ง ด้วยวัดอยู่ติดกับแนวชายแดนไทย-พม่า (ดอยลาง) จึงนำคณะศรัทธาบริจาคเงินซื้อที่ดินขยายวัดเพิ่มอีก 30 ไร่ พร้อมกับสร้างศาลาการเปรียญ บันไดขึ้นสู่วัด หอระฆัง กุฏิสงฆ์ พระบรมธาตุเจดีย์สิริดอยเวียงลาง หล่อพระพุทธมงคลรัตน์ และพระพุทธรูปประธานอุโบสถหน้าตัก 49 นิ้ว

วัดมีเกจิอาจารย์คือ ครูบาสิทธิ อภิวัณโณ หรือพระครูมงคลรัตน์ อดีตเจ้าอาวาส โดยมีการตั้งสมญานาม "นักบุญแห่งขุนเขาดอยลาง" ท่านสร้างวัตถุมงคล ส่วนใหญ่จะเป็นพวกเครื่องรางของขลังอย่างตะกรุด ผ้ายันต์ ลูกอม ซึ่งมีประสบการณ์เข้มขลัง เนื่องจากหลวงปู่อยู่ในดินแดนสู้รบที่อำนาจรัฐเข้าไม่ถึง ประสบการณ์ส่วนมากจึงได้ยินมาแต่เรื่องคงกระพันเป็นส่วนใหญ่ รวมถึงเรื่องเมตตาค้าขาย
# วัดฟ้าเวียงอินทร์
วัดฟ้าเวียงอินทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเปียงหลวง อำเภอเวียงแหง จังหวัดเชียงใหม่ ที่ดินของวัดครอบคลุมพื้นที่ทั้งประเทศไทยและประเทศพม่า โดยมีเจดีย์มารชินะเจดีย์ (เจดีย์ชนะมาร) อยู่ฝั่งไทย ส่วนอุโบสถตั้งอยู่ฝั่งประเทศพม่า ทำให้วัดนี้ได้ชื่อว่า "วัดสองแผ่นดิน"

สันนิษฐานว่าวัดฟ้าเวียงอินทร์สร้างขึ้นบนพื้นที่เจดีย์เก่าในสมัยสมเด็จพระนเรศวรมหาราช โดยมี เจดีย์มารชินะเจดีย์ หรือที่ชาวบ้านเรียกในภาษาไทใหญ่ว่า กองมูแหลนเหลิน หมายถึง "พระธาตุเขตแดน" ใต้ฐานเจดีย์แห่งนี้มีจารึกพระธาตุมาระชินะเจดีย์เป็นภาษาไทใหญ่ วัดได้รับการบูรณะอีกครั้งโดยเจ้ากองเจิง (พลเอกโมเฮง ชนะศึก) หัวหน้าคณะปฏิวัติรัฐฉานผู้นำขบวนการกู้ชาติไทใหญ่ สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2400

ภายในบริเวณวัดทางฝั่งไทย เสนาสนะได้แก่หอสวดมนต์ เจดีย์ทอง หอระฆัง กุฏิสงฆ์ ศาลา วิหารหลังใหม่ (สร้างเมื่อ พ.ศ. 2535) ศาลาจำศีล ศูนย์อบรมเด็กก่อนเกณฑ์ของวัด ทางฝั่งพม่ามีสิ่งก่อสร้างคือ อุโบสถหลังเก่า โรงนอนพระ และด้านหลังของโรงนอนมีที่พักของทหารพม่า นอกจากนี้บริเวณด้านหลังของเจดีย์จะมีศาลของสมเด็จพระนเรศวรมหาราชตั้งอยู่ มีห้องแสดงภาพผู้นำและประวัติของชาวไทใหญ่ ส่วนด้านหลังวัดคือสุสานของนายพลโมเฮง
# กีฬารักบี้ 7 คนในโอลิมปิกฤดูร้อน 2024 – รอบคัดเลือกหญิง
การแข่งขัน กีฬารักบี้ 7 คนในโอลิมปิกฤดูร้อน 2024 รอบคัดเลือกหญิง เป็นการแข่งขันกีฬารักบี้ 7 คน ของประเภททีมหญิง เพื่อคัดเลือก 12 ทีมที่จะได้ผ่านเข้าแข่งขันในกีฬารักบี้ 7 คนในโอลิมปิกฤดูร้อน 2024 ฝรั่งเศสได้ผ่านเข้ารอบโดยอัตโนมัติในฐานะเจ้าภาพ โดยมีทีมที่ได้รับ 4 อันดับแรกของการแข่งขันรักบี้ 7 คนหญิงเวิลด์ซีรีส์ที่จะได้รับโควต้า หลังจากนั้น การคัดเลือกจะถูกกำหนดโดยแต่ละสมาพันธ์ระดับทวีปทั้งหกแห่งเพื่อกำหนดตัวแทน และจำนวนโควต้าที่เหลือจะพิจารณาจากการแข่งขันรักบี้ 7 คนระดับนานาชาติ

 กาคคัดเลือก 
รายการวันที่สถานที่โควต้าผ่านคัดเลือกประเทศเจ้าภาพ1 ฝรั่งเศสรักบี้ 7 คนหญิงเวิลด์ซีรีส์ 2022-20234 พฤศจิกายน ค.ศ. 2022 – 14 พฤษภาคม ค.ศ. 2023หลากหลาย4 นิวซีแลนด์ ออสเตรเลีย สหรัฐ ไอร์แลนด์รอบคัดเลือกโซนอเมริกาใต้ 202317–18 มิถุนายน ค.ศ. 2023 มอนเตวิเดโอ1 บราซิลยูโรเปียนเกมส์ 202325–27 มิถุนายน ค.ศ. 2023 คราคูฟ1 สหราชอาณาจักรรักบี้ 7 คนหญิงอเมริกาเหนือ 202319–20 สิงหาคม ค.ศ. 2023 แลงฟอร์ด1 แคนาดารักบี้ 7 คนหญิงแอฟริกา 202314–15 ตุลาคม ค.ศ. 2023 อัลมุนัสตีร1 แอฟริกาใต้ชิงแชมป์โอเชียเนีย 202310–12 พฤศจิกายน ค.ศ. 2023 บริสเบน1 ฟีจีรอบคัดเลือกโซนเอเชีย 202318–19 พฤศจิกายน ค.ศ. 2023 โอซากะ1 ญี่ปุ่นรอบคัดเลือกโอลิมปิกรอบสุดท้าย 202421–23 มิถุนายน ค.ศ. 20241 จีนรวม12
# กีฬารักบี้ 7 คนในโอลิมปิกฤดูร้อน 2024
กีฬารักบี้ 7 คนในโอลิมปิกฤดูร้อน 2024 จัดการแข่งขันที่ปารีส ประเทศฝรั่งเศส ตั้งแต่วันที่ 24 กรกฎาคมถึง 30 กรกฎาคม ค.ศ. 2024 ที่สตาดเดอฟร็องส์ มี 24 ทีม (ชายและหญิงประเภทละ 12 ทีม) แข่งขันในการแข่งขันครั้งนี้

 การแข่งขัน 
การแข่งขันกีฬารักบี้ 7 คน ทีมชายและหญิงจะจัดขึ้นที่สตาดเดอฟร็องส์ ซึ่งเป็นสถานที่จัดการแข่งขัน รักบี้ชิงแชมป์โลก 2023 การแข่งขันของทีมชายมีขึ้นในวันที่ 24–27 กรกฎาคม ส่วนของทีมหญิงมีขึ้นในวันที่ 28–30 กรกฎาคม ค.ศ. 2024

 สรุปผลการคัดเลือก 
 ประเทศ  ชาย  หญิง  นักกีฬา      12     24     12     12     12      24     24     12     24     24     12      24      12     24   24      12รวม: 16 NOCs  12 12  288

 ทีมชาย 

 ทีมหญิง 

 กำหนดการแข่งขัน 

Pรอบแบ่งกลุ่มPMรอบจัดอันดับ¼รอบก่อนรองชนะเลิศ½รอบรองชนะเลิศBชิงเหรียญทองแดงFชิงเหรียญทอง
+กำหนดการ วันที่  24 ก.ค. 25 ก.ค.26 ก.ค. 27 ก.ค. 28 ก.ค. 29 ก.ค. 30 ก.ค.รายการ   M  E  M  E  M  E  M  E  M  E  M  E ชาย P  PM  ¼  PM  ½  PM B F    หญิง     P  PM  ¼  PM  ½  PM B F  

 สรุปเหรียญรางวัล 
เหรียญรางวัลทั้งหมด 6 เหรียญ ได้รับโดย 6 NOC

 ตารางเหรียญรางวัล 

 รายชื่อผู้ได้รับเหรียญรางวัล 
ชายVarian PasquetAndy TimoRayan RebbadjThéo FornerStephen ParezPaulin RivaJefferson-Lee JosephAntoine ZeghdarAaron Grandidier NkanangJean-Pascal BarraqueAntoine DupontJordan SephoNelson EpeeJoji NasovaJoseva TalacoloJeremia MatanaSevuloni MocenacagiIosefo MasiPonepati LoganimasiTerio VeilawaWaisea NacuquJerry TuwaiIowane TebaKaminieli RasakuJosaia RaisuqeFilipe SauturagaRyan OosthuizenImpi VisserZain DavidsQuewin NortjeTiaan PretoriusTristan LeydsSelvyn DavidsShaun WilliamsRosko SpecmanSiviwe SoyizwapiShilton van WykRonald BrownหญิงMichaela BlydeJazmin Felix-HothamSarah HiriniTyla KingJorja MillerManaia NukuMahina PaulRisaleeana Pouri-LaneAlena SailiTheresa SetefanoStacey WaakaCaroline CrossleyOlivia AppsAlysha CorriganAsia Hogan-RochesterChloe DanielsCharity WilliamsFlorence SymondsCarissa NorstenKrissy ScurfieldFancy BermudezPiper LoganKeyara WardleyTaylor PerryShalaya ValenzuelaAlev KelterLauren DoyleKayla CanettKristi KirsheIlona MaherAriana Ramsey Naya TapperAlena OlsenAlex SedrickSammy SullivanSarah LevyStephanie Rovetti
# เขามาฉาปุจฉเร
มาฉาปุจฉเร (, ; ตามู: कतासुँ क्लिको) เป็นภูเขาในมวลเขาสูงอันนปูรณะ รัฐคัณฑกี ประเทศเนปาล จุดสูงสุดของภูเขายังไม่เคยถูกพิชิตเนื่องจากรัฐบาลเนปาลปฏิเสธการให้ใบอนุญาตปีนเขาลูกนี้ ชื่อของภูเขาแปลว่า "หางปลา" ในภาษาเนปาล และได้รับการเรียกขานว่าเป็น "มัทเทอร์ฮอร์นแห่งเนปาล"

เขามาฉาปุจฉเรถือเป็นเขาศักดิ์สิทธิ์สำหรับชาวกูรุงและชาวชอมรอง (Chomrong)

มีความพยายามพิชิตเขามาฉาปุจฉเรเพียงครั้งเดียวที่มีการบันทึกไว้ คือในปี 1957 โดยทีมไต่เขาชาวอังกฤษที่นำโดยจิมมี รอเบิตส์ นักปีนเขาวิลฟรีด นอยส์ และเอ. ดี. เอ็ม. คอกซ์ (A. D. M. Cox) ได้ไต่ไปถึงความสูงอีก  ถึงยอดเขา ผ่านทางเหนือ ที่ความสูง  จากระดับน้ำทะเล สมเด็จพระเจ้ามเหนทระแห่งเนปาลทรงชื่นชมการพิชิตครั้งนี้ นอกจากนี้ คณะไต่เขายังลงจากเขาโดยไม่ได้เหยียบขึ้นไปบนยอดเขา นับจากนั้นก็ไม่ได้มีการออกใบอนุญาตให้ไต่เขานี้อีก เขานี้ถือกันว่าเป็นเขาศักดิ์สิทธิ์ และมีความเชื่อว่าเป็นที่ประทับของพระศิวะ

เคยมีรายงานว่าบิล เดนซ์ นักไต่เขาชาวนิวซีแลนด์ ได้พิชิตยอดเขาสำเร็จโดยไม่ถูกต้องตามกฎหมายในคริสต์ทศวรรษ 1980
# ลอเรน เกรย์
ลอเรน เกรย์ บีช (เกิด 19 เมษายน ค.ศ. 2002) เป็นผู้มีชื่อเสียงทางบริการเครือข่ายสังคมและนักร้องชาวอเมริกัน มีชื่อเสียงจากแอปพลิเคชัน	ติ๊กต็อก เธอเป็นบุคคลที่มียอดผู้ติดตามมากที่สุดเป็นอันดับที่ 17 บนติ๊กต็อก และเคยเป็นบุคคลที่มียอดผู้ติดตามมากที่สุดตั้งแต่วันที่ 31 มีนาคม 2019 ถึง 25 มีนาคม 2020 เธอเริ่มต้นอาชีพนักร้องในปี 2018 โดยเซ็นสัญญากับเวอร์จินเรเคิดส์และแคปิตอลเรเคิดส์ จนถึงเดือนกุมภาพันธ์ 2021 ก่อนออกมาเป็นศิลปินอิสระ

เกรย์ได้รับการเสนอชื่อเข้าชิงรางวัลทีนชอยซ์อะวอดส์สองครั้ง และไอฮาร์ตเรดิโอมิวสิกอะวอดส์อีกหนึ่งครั้ง
# คุกคลั่งแค้น
คุกคลั่งแค้น  หรือ หมอในเรือนจำ เป็นซีรีส์ทางโทรทัศน์ของเกาหลีใต้ปี ค.ศ. 2019 ที่นำแสดงโดยนัมกุง มิน, คว็อน นา-รา และคิม บย็อง-ช็อล ออกอากาศทุกวันพุธและพฤหัสบดีทางช่องเคบีเอส2 เวลา 22:00 น. (เวลามาตรฐานเกาหลี) ตั้งแต่วันที่ 20 มีนาคม ถึง 15 พฤษภาคม ค.ศ. 2019

 เนื้อเรื่องย่อ 
แพทย์ผู้เชี่ยวชาญถูกบังคับให้ลาออกจากงานในโรงพยาบาล เขาเริ่มทำงานในเรือนจำโดยมีเป้าหมายเพื่อให้ได้เส้นสายมากพอที่จะแก้แค้น

 นักแสดง 
 นักแสดงหลัก 
 นัมกุง มิน รับบท นา อี-เจ
แพทย์ผู้เก่งกาจที่ห่วงใยคนไข้เสมอมาแต่ต้องลาออกจากโรงพยาบาลแทกังหลังเกิดอุบัติเหตุกับคนไข้รายหนึ่งจนเสียชีวิตเพราะลูกชายคนเล็กของประธานโรงพยาบาลที่เขาทำงานอยู่ ต่อมาเขาได้เป็นผู้อำนวยการโรงพยาบาลเรือนจำแห่งหนึ่งเพื่อแก้แค้นลูกชายของประธานโรงพยาบาลที่ติดคุกเพราะยาเสพติด
 คว็อน นารา รับบท ฮัน โซ-กึม
จิตแพทย์ที่ทำงานที่โรงพยาบาลแทกังและเป็นอาสาสมัครในเรือนจำ
 คิม บย็อง-ช็อล รับบท ซ็อน มิน-ซิก
ผู้อำนวยการโรงพยาบาลเรือนจำที่ทำงานในเรือนจำแห่งหนึ่ง ก่อนจะเสียตำแหน่งให้ อี-เจ
 ชเววอนยอง รับบท ลี แจ-จุน
ผู้สืบทอดตำแหน่งต่อจากกลุ่มบริษัท Taegang

 งานสร้าง 
การอ่านบทละครครั้งแรกเกิดขึ้นในเดือนมกราคม 2019 ที่ KBS Broadcasting Station ใน Yeouido ประเทศเกาหลีใต้

 หมายเหตุ
# ฮามานในศาสนาอิสลาม
ฮามาน  เป็นบุคคลหนึ่งในคัมภีร์อัลกุรอานที่ปรากฏตัวในฐานะเจ้าหน้าที่ศาลและมหาปุโรหิตของฟาโรห์หรือฟิรเอาน์ และเป็นบุคคลในราชสำนักในสมัยของนบีมูซา อย่างไรก็ตาม ชื่อฮามานยังปรากฏในพระคัมภีร์ไบเบิล หนังสือเอสเธอร์ โดยฮามานเป็นที่ปรึกษาของอาหสุเอรัส กษัตริย์แห่งเปอร์เซียและศัตรูของชาวยิว ความสัมพันธ์ระหว่างคัมภีร์ไบเบิลและอัลกุรอานฮามานเป็นหัวข้อถกเถียง
# เจสัน มัวร์ (บรรณาธิการวิกิพีเดีย)
เจสัน มัวร์ (เกิด) เป็นบรรณาธิการวิกิพีเดียชาวอเมริกัน หนึ่งในผู้ที่มีส่วนร่วมมากที่สุดในวิกิพีเดียภาษาอังกฤษตามจำนวนการแก้ไข เขาเริ่มแก้ไขตั้งแต่ พ.ศ. 2550 ในชื่อ "Another Believer" โดยมักเขียนเรื่องเกี่ยวกับเหตุการณ์ปัจจุบัน เช่นการระบาดทั่วของโควิด-19 การประท้วงกรณีจอร์จ ฟลอยด์ และวัฒนธรรมเมืองพอร์ตแลนด์ รัฐออริกอน ซึ่งเขาอยู่ที่นั่น ในวิกิพีเดีย มัวร์ได้ก่อตั้งและพัฒนากลุ่มบรรณาธิการสำหรับการทำงานร่วมกันในหัวข้อเหล่านี้ และในฐานะผู้จัดงานในขบวนการวิกิมีเดีย มัวร์เป็นเจ้าภาพจัดงานพบปะและอีดิทอะธอนเพื่อฝึกอบรมบรรณาธิการหน้าใหม่

 วิกิพีเดีย 
มัวร์เป็นหนึ่งในบรรณาธิการที่มีการใช้งานมากที่สุดตามจำนวนการแก้ไขในวิกิพีเดียภาษาอังกฤษ การแก้ไขกว่าครึ่งล้านครั้ง ภายใต้ชื่อผู้ใช้ "Another Believer" นับตั้งแต่ พ.ศ. 2550 มัวร์ได้สร้างหน้าหลายพันหน้า รวมถึงบทความเกี่ยวกับเหตุการณ์ปัจจุบัน ภัยพิบัติทางธรรมชาติ และการโจมตีของผู้ก่อการร้าย บทความเหล่านี้บางหน้า เช่นการบุกเข้าอาคารรัฐสภาสหรัฐ พ.ศ. 2564 เหตุกราดยิงซูเปอร์มาร์เก็ตในบัฟฟาโล และเหตุกราดยิงที่ลากูนาวูดส์ พ.ศ. 2565 ในวิกิพีเดียภาษาอังกฤษ มัวร์ได้สร้างกลุ่มบรรณาธิการ ("โครงการวิกิ") ที่มุ่งหมายปรับปรุงการเนื้อหาของวิกิพีเดียให้ครอบคลุมเกี่ยวกับเหตุการณ์ปัจจุบัน เช่นการระบาดทั่วของโควิด-19 ในช่วงโควิด-19 เขาได้บันทึกการแพร่ระบาดที่แพร่กระจายอย่างรวดเร็วในหลายรัฐ ภาคธุรกิจ และชุมชนต่าง ๆ ในสหรัฐ เขาได้มีส่วนร่วมหลักในบทความเกี่ยวกับการประท้วงหลังการฆาตกรรมจอร์จ ฟลอยด์ เมื่อเริ่มเขียนบทความการบุกเข้าอาคารรัฐสภาสหรัฐ พ.ศ. 2564 เขาและบรรณาธิการคนอื่น ๆ ได้ควบคุมดูแลเนื้อหาใหม่ที่หลั่งไหลเข้ามาในบทความขณะที่เหตุการณ์กำลังเกิดขึ้นไปพร้อม ๆ กัน
thumb| มัวร์ที่อีดิทอะธอน Art+Feminism ที่พอร์ตแลนด์ รัฐออริกอน พ.ศ. 2559
นอกจากนั้น เขายังเขียนเกี่ยวกับหัวข้อต่าง ๆ ในพอร์ตแลนด์ รัฐออริกอน เช่น แหวนม้า ดอกกุหลาบ อาคาร Yale Union Laundry และผลงานอัลบั้มของวงออร์เคสตราออริกอนซิมโฟนี (Oregon Symphony) ในปี พ.ศ. 2554 ที่ชื่อว่า Music for a Time of War ส่วนบทความคัดสรรหน้าแรกของมัวร์เกี่ยวกับอัลบั้มเมื่อ พ.ศ. 2550 ที่ชื่อ Rufus Does Judy at Carnegie Hall เขาอธิบายว่าแรงดลใจของเขามาจาก "ความพึงพอใจในทันทีที่ทำให้อินเทอร์เน็ตดีขึ้นอย่างง่ายดาย" และความพึงพอใจจาก "การแบ่งปันข้อมูลกับคนทั้งโลก" CNN Business อธิบายว่ามัวร์เป็น "ผู้มีอิทธิพลในวิกิพีเดีย" 

นอกจากการแก้ไขแล้ว มัวร์ยังมีส่วนร่วมในการสร้างสรรค์ขบวนการวิกิมีเดียด้วยการจัดงานพบปะในท้องถิ่นและงานฝึกอบรมบรรณาธิการหน้าใหม่ เมื่อ พ.ศ. 2556 เขาจัดงานอีดิทอะธอนที่พิพิธภัณฑ์ศิลปะพอร์ตแลนด์ และเชิญชวนผู้คนให้ใช้ทรัพยากรของสถาบันในการปรับปรุงเนื้อหาให้ครอบคลุมถึงศิลปินท้องถิ่น องค์กรศิลปะ และศิลปะสาธารณะ เขายังคงจัดงานในพื้นที่พอร์ตแลนด์โดยเฉพาะอย่างยิ่งเพื่อปรับปรุงวิกิพีเดียให้ครอบคลุมเกี่ยวกับศิลปะและศิลปินสตรีในเมืองพอร์ตแลนด์  มัวร์ยังได้ช่วยจัดตั้งองค์กรในเครือของมูลนิธิวิกิมีเดียที่เข้าถึงกลุ่ม LGBT โดยเฉพาะ  และแคมเปญ Wiki Loves Pride เพื่อปรับปรุงเนื้อหาให้ครอบคลุมวัฒนธรรมและประวัติศาสตร์ LGBT
# แม่น้ำปากพนัง
แม่น้ำปากพนัง เป็นแม่น้ำทางภาคใต้ของประเทศไทย มีต้นกำเนิดจากทิวเขานครศรีธรรมราชไหลมาบรรจบกับแควสาขาที่ไหลมาจากทะเลสาบสงขลาที่ตำบลปากแพรก ไหลขึ้นไปด้านทิศเหนือลงสู่อ่าวนครศรีธรรมราช บริเวณบ้านปากน้ำ อำเภอปากพนัง จังหวัดนครศรีธรรมราช ปากแม่น้ำนั้นมีแหลมจะงอยยื่นออกไปกลางทะเลชาวบ้านเรียกพื้นที่บริเวณนั้นว่า แหลมตะลุมพุก

แม่น้ำปากพนังไหลผ่าน 12 อำเภอ ของ 3 จังหวัด คือ จังหวัดนครศรีธรรมราช พัทลุง และตรัง แม่น้ำมีความยาวประมาณ 147 กิโลเมตร แม่น้ำปากพนังมีลำน้ำสาขาไหลลงแม่น้ำปากพนังหลายสาย เช่น คลองลาไม คลองกุ่ม ห้วยถ้ำพระ คลองฆ้อง คลองโคกยาง คลองเสาธง คลองชะเวง และคลองบางไทร เป็นต้น ตอนบนของลุ่มน้ำปากพนัง เป็นที่ลาดชันมาก ลักษณะลำน้ำช่วงกลางเป็นแอ่งกะทะและพื้นที่ลุ่มน้ำตอนกลาง มีลักษณะเป็นพรุกว้างใหญ่

แม่น้ำปากพนังจากช่วง 8 กิโลเมตรแรกจากปากน้ำ มีความลึกประมาณ 5–6 เมตร และมีความกว้างประมาณ 300 เมตร